Diari Oficial de la Generalitat Valenciana


Sumari del DOGV 9459, del 28-10-2022 (2022/9441)

RESOLUCIÓ de 8 d'octubre de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyaments esportius Centro de Formación de la Federación de Esgrima de la Comunitat Valenciana, a València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/9441


Data del document
:   08-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 d'octubre de 2022, de la Conselleria d'Educació, Cultura i Esport, per la qual es concedeix l'autorització d'obertura i funcionament al centre privat de nova creació d'ensenyaments esportius Centro de Formación de la Federación de Esgrima de la Comunitat Valenciana, a València. [2022/9441]  
Antecedents de fet  
Primer. En data 11 gener de 2022, el president de la Federació d'Esgrima de la Comunitat Valenciana va sol·licitar l'obertura i funcionament d'un centre docent privat d'ensenyaments esportius amb denominació específica Centro de Formación de la Federación de Esgrima de la Comunitat Valenciana, a València, per a la impartició del bloc específic del grau mitjà i superior d'esgrima en la modalitat presencial.  
  
Segon. El centre utilitzarà les sales d'esgrima, aules de formació i espais annexos a aquestes sales del Poliesportiu Municipal de Benimaclet, instal·lació esportiva municipal adscrita a l'organisme autònom municipal Fundació Esportiva Municipal de València, actualment gestionats aquests espais pel club «Sala d'Armes de València», segons el conveni de col·laboració signat entre l'esmentat organisme autònom municipal i aquest club, de data 14 de novembre de 2012  
  
A aquest efecte, consta en l'expedient d'autorització resolució del director gerent de l'organisme autònom municipal de cessió dels esmentats espais, amb la conformitat del club «Sala d'Armes de València», la qual concreta que no podrà tindre una duració superior a 4 anys. La Federació d'Esgrima de la Comunitat Valenciana ha de confirmar anualment la necessitat de continuïtat en aquesta, així com els horaris d'usos dels espais reservats.  
Tercer. En data 1 de febrer de 2022, el Servei d'Ordenació i Gestió d'Ensenyaments Professionals de la Direcció General de Formació Professional i Ensenyaments de Règim Especial d'aquesta Conselleria emet informa favorable respecte de la sol·licitud.  
Quart. En data 19 de juliol de 2022, el Servei d'Infraestructures Educatives de la Direcció General d'Infraestructures Educatives d'aquesta Conselleria emet informe favorable respecte de la sol·licitud.  
Cinqué. En data 22 de juliol de 2022, la Direcció General de Centres Docents va emetre informe favorable sobre l'adequació, al que es disposa en la legislació aplicable, de les instal·lacions proposades quant a espais educatius.  
Sisé. En data 13 de setembre de 2022, la Direcció Territorial d'aquesta Conselleria a València emet proposta favorable de la sol·licitud amb base en els informes favorables emesos per la Unitat Tècnica de Construccions, de data 2 de setembre de 2022, respecte de les instal·lacions i per la Inspecció d'Educació, de data 12 de setembre de 2022, respecte de les titulacions del professorat que impartirà els ensenyaments que s'autoritzen.  
Seté. En data 23 de setembre de 2022, el Ple del Consell aprova el conveni entre la Conselleria d'Educació, Cultura i Esport i la Federació d'Esgrima per a concordar l'oferta formativa dels ensenyaments conduents a l'obtenció dels títols oficials de tècnic/a esportiu/iva i tècnic/a esportiu/iva superior en l'especialitat d'Esgrima.  
  
A aquests antecedents de fet són aplicables els següents  
  
Fonaments de dret  
  
Primer. Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 7 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, del seu desenvolupament, i en virtut de la delegació establida en la Resolució de 13 d'abril de 2022, l'òrgan competent per a dictar la present resolució és el secretari autonòmic d'Educació i Formació Professional  
  
Segon. L'article 17.1.c del Decret 132/2012, de 31 d'agost, del Consell pel qual es regulen els ensenyaments esportius de règim especial a la Comunitat Valenciana estableix que «la conselleria competent en matèria d'educació podrà establir convenis, sent una de les parts la Generalitat, a fi que els ensenyaments del bloc comú es puguen oferir en un centre, siga com fora la modalitat que impartisca, i la resta d'ensenyaments en un altre centre diferent, tot això, sense perjudici del que s'estableix en l'article 37 d'aquest decret».  
A aquest efecte, en data 23 de setembre de 2022, el Ple del Consell aprova el conveni entre la Conselleria d'Educació, Cultura i Esport i la Federació d'Esgrima de la Comunitat València, representada pel seu president, per a «proporcionar una oferta integral d'ensenyaments esportius conduents a l'obtenció dels títols oficials de tècnic/a esportiu/iva i tècnic/a esportiu/iva superior en l'especialitat d'Esgrima, mitjançant la impartició del bloc comú en determinats centres educatius públics de la Generalitat i la impartició dels mòduls que integren el bloc específic en el centre autoritzat d'ensenyaments esportius FECV, incloent el mòdul de formació pràctica i projecte final».  
  
Tercer. Vist que es compleixen els requisits exigits en el Reial decret 1363/2007, de 24 d'octubre, pel qual s'estableix l'ordenació general dels ensenyaments esportius de règim general, específicament en el Decret 132/2012, de 31 d'agost, del Consell pel qual es regulen els ensenyaments esportius de règim especial a la Comunitat Valenciana, en el Reial decret 911/2012, de 8 de juny, pel qual s'estableix el títol de tècnic esportiu en Esgrima i es fixen els seus ensenyaments mínims i els requisits d'accés, l'Ordre ECD/2076/2014, de 4 de novembre, per la qual s'estableix el currículum dels cicles inicial i final de grau mig corresponent al títol de tècnic esportiu en esgrima, en el Reial decret 912/2012, de 8 de juny, pel qual s'estableix el títol de tècnic esportiu superior en esgrima i es fixen les seues ensenyaments mínims i els requisits d'accés i l'Ordre ECD/2077/2014, de 4 de novembre, per la qual s'estableix el currículum del cicle de grau superior corresponent al títol de tècnic esportiu superior en esgrima.  
  
Vistos els antecedents de fet i considerats els fonaments de dret, resolc:  
  
Primer  
Autoritzar l'obertura i funcionament del centre docent privat de nova creació que a continuació s'indica, ateses les característiques, ensenyaments i capacitat màxima que s'assenyalen:  
Codi de centre:32933896.  
Denominació genèrica del centre: centre d'ensenyaments esportius.  
Denominació específica del centre: Centro de Formación de Esgrima de la Comunitat Valenciana.  
Titularitat: Federación de Esgrima de la Comunitat Valenciana.  
Domicili: c/ Daniel Balaciart, s/n. Pavelló de Benimaclet.  
Localitat: València.  
Província: València.  
S'autoritza la impartició del bloc específic de l'ensenyament del cicle inicial i del cicle final del grau mitjà del títol de tècnic/a esportiu/iva en Esgrima amb la següent composició:  
- 1 unitat amb 30 llocs escolars en torn de matí.  
- 1 unitat amb 30 llocs escolars en torn de matí.  
S'autoritza la impartició del bloc específic de l'ensenyament del cicle superior del grau superior del títol de tècnic/a esportiu/va superior en Esgrima amb la següent composició:  
- 1 unitat amb 30 llocs escolars en torn de matí i vesprada.  
  
Segon  
La present resolució tindrà els seus efectes acadèmics a partir del curs 2022-2023 i amb una vigència no superior de 4 anys. La Federació d'Esgrima de la Comunitat Valenciana, titular del centre, ha de confirmar anualment la necessitat de continuïtat de la utilització dels espais autoritzats, així com els horaris d'ús, de conformitat amb la resolució de cessió de l'organisme autònom municipal Fundació Esportiva Municipal de València, de conformitat amb l'exposat en l'antecedent de fet segon.  
No obstant això, l'eficàcia de la present resolució queda supeditada a la signatura del conveni entre la consellera d'Educació, Cultura i Esport i el president de la Federació de Esgrima de la Comunitat Valenciana.  
Aquesta autorització donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la sa notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 8 d'octubre de 2022.- El secretari autonòmic d'Educació i Formació Professional: Miguel Soler Gracia.